Diari Oficial de la Generalitat Valenciana


Sumari del DOGV 7911, del 07-11-2016 (2016/8630)

RESOLUCIÓ de 19 d'octubre de 2016, de la Direcció General d'Obres Públiques, Transport i Mobilitat, per la qual s'autoritzen a prendre servei els titulars de les autoritzacions de taxi amb residència a les àrees funcionals limítrofes amb l'àrea funcional de Cheste i els de l'àrea de prestació conjunta de València a l'àrea funcional de Cheste, en ocasió de la celebració del Gran Premi de Moto GP-2016 al circuit Ricardo Tormo de Cheste.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/8630


Data del document
:   19-10-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 19 d'octubre de 2016, de la Direcció General d'Obres Públiques, Transport i Mobilitat, per la qual s'autoritzen a prendre servei els titulars de les autoritzacions de taxi amb residència a les àrees funcionals limítrofes amb l'àrea funcional de Cheste i els de l'àrea de prestació conjunta de València a l'àrea funcional de Cheste, en ocasió de la celebració del Gran Premi de Moto GP-2016 al circuit Ricardo Tormo de Cheste. [2016/8630]  
  
L'article 44.3 de la Llei 6/2011, d'1 d'abril, de la Generalitat, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe les condicions específiques en què les autoritzacions amb residència en una determinada àrea funcional puguen prendre servei en altres àrees funcionals.  
Durant els dies 11, 12 i 13 de novembre de 2016, es disputa el Gran Premi de Moto GP 2016 al circuit Ricardo Tormo de Cheste, aquesta celebració suposarà un important increment de les necessitats de mobilitat en el dit municipi i el seu entorn.  
Als efectes de garantir una oferta de servei de taxi adequada a l'important increment de la demanda d'aquest servei de transport durant els dies de celebració, es considera oportú permetre que prenguen servei les autoritzacions de taxi amb residència a les àrees funcionals limítrofes amb l'àrea funcional de Cheste i les de l'àrea de prestació conjunta de València a l'àrea funcional de Cheste.  
Per l'anterior, a proposta de les associacions representatives del sector, fent ús de les competències i d'acord amb el que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Únic  
Autoritzar durant els dies 11, 12 i 13 de novembre de 2016 que els titulars de les autoritzacions de taxi amb residència a les àrees funcionals limítrofes amb l'àrea funcional de Cheste i els de l'àrea de prestació conjunta de València puguen prendre servei a l'àrea funcional de Cheste. Es reconeix una preferència per a prendre serveis aquests dies a les autoritzacions de taxi amb residència al terme municipal de Cheste.  
  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori, en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, sense perjuí que s'utilitze qualsevol altra via que es considere oportuna.  
  
València, 19 d'octubre de 2016.- El director general d'Obres Públiques, Transport i Mobilitat: Carlos Domingo Soler.